छेड़खानी कर रहे मनचले को लोगों ने पीटा
सहरसा। दुर्गा स्थान तीरी परिसर में एक लड़की के साथ छेड़खानी कर रहे मनचले को लोगों ने पकड़कर पिटाई कर दी। जानकारी के अनुसार गांव के एक लड़की अपनी मां एवं सहेली के साथ पूजा करने तीरी दुर्गा स्थान गयी थी। जहां बैजनाथपुर निवासी युवक लालो पंडित ने लड़की के साथ छेड़छाड़ शुरू कर दी। उसकी हरकत को देखकर स्थानीय लोगों ने मनचले युवक को पकड़कर पिटाई करने के बाद बैजनाथपुर पुलिस के हवाले कर दिया। बैजनाथपुर पुलिस ने मनचले युवक को पुलिस शिविर लाकर पूछताछ कर रही है। मालूम हो कि पूर्व में भी मनचले युवक पर इस तरह का आरोप लगा था। स्थानीय लोगों ने मनचले युवक के माता-पिता को जानकारी देकर हिदायत दी थी, लेकिन मनचले युवक अपनी हरकतों से बाज नहीं आया जिससे लोगों में आक्रोश है।